Πάπας και Πατριάρχης Αλεξανδρείας και πάσης Αφρικής

Πάπας και Πατριάρχης Αλεξανδρείας και πάσης Αφρικής είναι ο τίτλος του προκαθημένου του Ελληνορθόδοξου «πρεσβυγενούς» Πατριαρχείου Αλεξανδρείας.  Ο Πατριάρχης Αλεξανδρείας έχει τον επίσημο τίτλο «Ἡ Αὐτοῦ Θειοτάτη Μακαριότης ὁ Πάπας καί Πατριάρχης τῆς Μεγάλης Πόλεως Ἀλεξανδρείας, Λιβύης, Πενταπόλεως Αἰθιοπίας, πάσης γῆς Αἰγύπτου καί πάσης Ἀφρικῆς, Πατήρ Πατέρων, Ποιμήν Ποιμένων, Ἀρχιερεύς Ἀρχιερέων, τρίτος καί δέκατος τῶν Ἀποστόλων καί Κριτής τῆς Οἰκουμένης»  Από όλους τους Ορθόδοξους Πατριάρχες, μόνο ο Πατριάρχης Αλεξανδρείας φέρει τον τίτλο του Πάπα. 

Από το 2004, τον τίτλο φέρει ο Πατριάρχης Θεόδωρος Β', ως 116ος διάδοχος του θρόνου του Αγίου Μάρκου. 

Η εκκλησία της Αλεξάνδρειας είναι από τις παλαιότερες και στα δίπτυχα της Ορθόδοξης Εκκλησίας ακολουθεί, ως δευτερόθρονη, την Κωνσταντινούπολη και προηγείται της Αντιόχειας.

Τον ίδιο, ακριβώς, τίτλο φέρει και ο προκαθήμενος της Προχαλκηδόνιας Κοπτικής Ορθόδοξης Εκκλησίας. Από το 2012, ο Θεόδωρος Β΄ φέρει τον τίτλο του Πάπα Αλεξανδρείας και Πατριάρχη της Έδρας του Αγίου Μάρκου, ως 118ου διαδόχου του στην Κοπτική Εκκλησία. 

 Ιστορικό τίτλου 
Σύμφωνα με τον έκτο κανόνα της Α' Οικουμενικής Συνόδου (325) και τον δεύτερο κανόνα της Β' Οικουμενικής Συνόδου (381), η εξουσία του Επισκόπου Αλεξανδρείας εκτεινόταν «σε όλη την Αρχαία Αίγυπτο» Папа Черного континента: интервью с Патриархом Александрийским Петром VII (комментарий в русле истории).  Церковно-научный центр «Православная энциклопедия». . Πριν την επικράτηση της Βυζαντινής Αυτοκρατορίας, η Αλεξάνδρεια ήταν το κύριο χριστιανικό κέντρο στην Ανατολή.

Από τα μέσα του 3ου αιώνα ο Επίσκοπος Αλεξανδρείας φέρει τον τιμητικό τίτλο του Πάπα. Ο πρώτος προκαθήμενος της Αλεξανδρινής Εκκλησίας που αναφέρεται ως Πάπας ήταν ο Ηρακλής της Αλεξάνδρειας.(231–248) History of the Coptic Church, Iris Habib Elmasry.  Από το 451 καθιερώθηκε και ο τίτλος Πατριάρχης για τον Επίσκοπο Αλεξανδρείας.

Συνδέεται με το όνομα του Πατριάρχη Θεόφιλου Β', ένας θρύλος για την επίλυσή της διαμάχης μεταξύ του Βυζαντινού Αυτοκράτορα Βασιλείου Β' και του Πατριάρχη Κωνσταντινουπόλεως Σέργιου Β',  περίπου το 1015, για την οποία απονεμήθηκε στον Ύπατο Ιεράρχη Αλεξανδρείας ο τίτλος «Κριτής της Οικουμένης», έχοντας λάβει το δικαίωμα να φοράει δύο επιτραχήλια και Παπική τιάρα. Папа Черного континента: интервью с Патриархом Александрийским Петром VII (комментарий в русле истории).  Церковно-научный центр «Православная энциклопедия».

Ο Πατριάρχης Μελέτιος Β' (1926-1935) επέκτεινε τη δικαιοδοσία του Πατριαρχείου Αλεξανδρείας σε όλη την Αφρική, αντικαθιστώντας στον τίτλο του Πατριάρχη Αλεξανδρείας τις λέξεις «πάσης Αιγύπτου» με «πάσης Αφρικής».Александрийский патриархат . Catholic.ru

Από τις 9 Οκτωβρίου 2004, ο Θεόδωρος Β' είναι προκαθήμενος της Ορθόδοξης Εκκλησίας της Αλεξάνδρειας.

 Δείτε επίσης 
 Κατάλογος προκαθημένων της Αλεξανδρινής Ορθόδοξης Εκκλησίας

 Παραπομπές 

 Εξωτερικοί σύνδεσμοι 


Κατηγορία:Χριστιανικοί θρησκευτικοί τίτλοι και βαθμοί